section_heading: Povijest
paragraph_text: Osnovan je 1935. godine. Predsjedavao je klubom S. Darlić. Prestao djelovati 1941. godine. 1999. je osnovan NK Vis kao sljednik NK Naprijeda, ali nije zaživio niti se uključio u službena natjecanja. nogomet.lzmk.hr "Nogometni leksikon", Vis, pristupljeno 3. srpnja 2018.  Marinko Ivanišević-Mane i skupina zanesenjaka pokrenula je koncem 2006. godine rad kluba imenom NK Vis. Pokrenuli su školu nogometa za djecu i registrirali su NK Vis, vrativši višku nogometnu školu nakon 30 godina u život. Vodio ju je trener iz Nogometne akademije HNS-a Mili Butterer i klupski podmladak uključio se u službena natjecanja županijskih liga od 2007. godine. Obnovljeni klub treninge je održavao na igralištu ispred osnovne škole, a potom u gradskom Športskom rekreacijskom centru „Issa“. Klub od obnove rada imao je kategorije mlađi početnici, početnici, kadeti, seniori, veterani. Dio igrača iz tog vremena prešao je u druge klubove i nogometnu karijeru nastavili u Splitu, Zagrebu te i inozemstvu.